CELEX: 62019TN0799
Language: el
Date: 2019-11-18 00:00:00
Title: Υπόθεση T-799/19: Προσφυγή της 18ης Νοεμβρίου 2019 – Bennahmias κατά Κοινοβουλίου

10.2.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 45/78
            
         
      Προσφυγή της 18ης Νοεμβρίου 2019 – Bennahmias κατά Κοινοβουλίου
      (Υπόθεση T-799/19)
      (2020/C 45/63)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: Jean-Luc Bennahmias (Μασσαλία, Γαλλία) (εκπρόσωποι: J.-M. Rikkers, J.-L. Teheux και M. Ganilsy, δικηγόροι)
      
         Καθού: Ευρωπαϊκό Κοινοβούλιο
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση του Γενικού Γραμματέα του Ευρωπαϊκού Κοινοβουλίου της 16ης Σεπτεμβρίου 2019·
               
            
                  —
               
               
                  να ακυρώσει το χρεωστικό σημείωμα αριθ. 2019-1598 που διατάσσει την ανάκτηση του ποσού των 15 105 ευρώ·
               
            
                  —
               
               
                  να καταδικάσει το Ευρωπαϊκό Κοινοβούλιο στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής, ο προσφεύγων προβάλλει τέσσερις λόγους.
      
                  1.
               
               
                  Πρώτος λόγος, που αντλείται από ανεπαρκή αιτιολογία της προσβαλλομένης αποφάσεως καθόσον η συλλογιστική του Γενικού Γραμματέα του Ευρωπαϊκού Κοινοβουλίου είναι ασαφής στο μέτρο που δεν υποδεικνύει για ποιον λόγο τα προσκομισθέντα έγγραφα δεν συνιστούν αποδείξεις παροχής εργασίας.
               
            
                  2.
               
               
                  Δεύτερος λόγος, που αντλείται από πλάνη εκτιμήσεως από την οποία πάσχει η προσβαλλόμενη απόφαση καθόσον τα πραγματικά περιστατικά που ελήφθησαν υπόψη από τον Γενικό Γραμματέα του Ευρωπαϊκού Κοινοβουλίου είναι ανακριβή.
               
            
                  3.
               
               
                  Τρίτος λόγος, που αντλείται από αντιστροφή του βάρους αποδείξεως. Συναφώς, ο προσφεύγων φρονεί ότι δεν εναπόκειται στον ίδιο να αποδείξει την εργασία του κοινοβουλευτικού βοηθού του, αλλά αντιθέτως στο Κοινοβούλιο εναπόκειται να αποδείξει το αντίθετο.
               
            
                  4.
               
               
                  Τέταρτος λόγος, που αντλείται από παραβίαση της αρχής της αναλογικότητας στο μέτρο που το ποσό που αξιώνεται από τον προσφεύγοντα θα προϋπέθετε ότι ο κοινοβουλευτικός βοηθός ουδέποτε εργάστηκε για τον προσφεύγοντα.